|  |
| --- |
| Programbeskrivelse for ph.d.- programmet ved Det matematisk-naturvitenskapelige fakultetInnhold[Programmets navn, mål, omfang og kvalifikasjon 2](#_Toc531351123)[Programmets navn 2](#_Toc531351124)[Programmets kvalifikasjon 3](#_Toc531351125)[Læringsutbyttebeskrivelse 3](#_Toc531351126)[Programmets organisering 3](#_Toc531351127)[Opptak 4](#_Toc531351128)[Vilkår for opptak 4](#_Toc531351129)[Krav til utdanning 4](#_Toc531351130)[Karakterkrav 4](#_Toc531351131)[Krav til finansiering 4](#_Toc531351132)[Språkkrav 4](#_Toc531351133)[Krav til søknad om opptak til ph.d.-programmet 5](#_Toc531351134)[Krav til innhold i søknaden 5](#_Toc531351135)[Krav til dokumentasjon og vedlegg til søknad 5](#_Toc531351136)[Krav til innhold i prosjektbeskrivelsen 6](#_Toc531351137)[Vedtak om opptak 6](#_Toc531351138)[Avtaleperiode 7](#_Toc531351139)[Maksimal lengde på planlagt studieløp, med finansiering 7](#_Toc531351140)[Vilkår for forlengelse etter finansieringens slutt 7](#_Toc531351141)[Ph.d.-avtale 7](#_Toc531351142)[Infrastruktur 8](#_Toc531351143)[Struktur og innhold i programmet 8](#_Toc531351144)[Veiledning 8](#_Toc531351145)[Veiledernes plikter 8](#_Toc531351146)[Kandidatens plikter i veilederforholdet 9](#_Toc531351147)[Avslutning av veiledning 9](#_Toc531351148)[Midtveisevaluering 10](#_Toc531351149)[Opplæringsdelen 11](#_Toc531351150)[Krav til opplæringsdelen 11](#_Toc531351151)[Innhold i opplæringsdelen 11](#_Toc531351152)[Fremdriftsrapportering 14](#_Toc531351153)[Avhandlingen 14](#_Toc531351154)[Retningslinjer ved artikkelbaserte avhandlinger 14](#_Toc531351155)[Retningslinjer for monografier 15](#_Toc531351156)[Språk i avhandlingen 15](#_Toc531351157)[Fullføring 15](#_Toc531351158)[Bedømmelse 15](#_Toc531351159)[Søknad om bedømmelse 15](#_Toc531351160)[Oppnevning av bedømmelseskomité 16](#_Toc531351161)[Forslag til bedømmelseskomité 16](#_Toc531351162)[Sammensetning av bedømmelseskomité 16](#_Toc531351163)[Retningslinjer for tidsbruk 17](#_Toc531351164)[Retningslinjer for innstilling 17](#_Toc531351165)[Fakultetets behandling av innstillingen 17](#_Toc531351166)[Retningslinjer for sammendrag og pressemelding 17](#_Toc531351167)[Retningslinjer for errata 18](#_Toc531351168)[Prøveforelesning og disputas 19](#_Toc531351169)[Prøveforelesning 19](#_Toc531351170)[Disputas 19](#_Toc531351171)[Kvalitetssikring 21](#_Toc531351172)[Evalueringsordning for ph.d.-programmet 21](#_Toc531351173)**Programbeskrivelse for ph.d.- programmet ved Det matematisk-naturvitenskapelige fakultet**Programmets navn, mål, omfang og kvalifikasjon Programmets navnPh.d.-programmet ved Det matematisk-naturvitenskapelige fakultet, Universitetet i Bergen. Programmets kvalifikasjonPh.d.-programmet ved Det matematisk-naturvitenskapelige fakultet fører til graden philosophiae doctor (ph.d.).Læringsutbyttebeskrivelse **Kunnskaper**Kandidaten* er i kunnskapsfronten innenfor sitt forskningsfelt og behersker fagområdets vitenskapsteori og metoder
* kan vurdere hensiktsmessigheten og anvendelsen av ulike metoder og prosesser i forskning og faglige utviklingsprosjekter
* kan bidra til utvikling av ny kunnskap, nye teorier, metoder, fortolkninger og dokumentasjonsformer innenfor fagområdet

**Ferdigheter**Kandidaten* kan formulere problemstillinger, planlegge og gjennomføre forskning og faglig utviklingsarbeid
* kan drive forskning og faglig utviklingsarbeid på høyt internasjonalt nivå
* kan håndtere komplekse faglige spørsmål og utfordre etablert kunnskap og praksis på fagområdet
* behersker avanserte metodiske verktøy innenfor sitt fagområde
* kan kritisk vurdere de etiske sidene ved et forskningsprosjekt

**Generell kompetanse**Kandidaten* kan identifisere nye relevante etiske problemstillinger og utøve sin forskning med faglig integritet og ansvarlighet
* kan styre komplekse arbeidsoppgaver og prosjekter
* kan formidle forsknings- og utviklingsarbeid gjennom anerkjente nasjonale og internasjonale kanaler og fora
* kan formidle eget fag for allmenheten

Programmets organisering**Fakultetets ansvar**Fakultetet selv fatter vedtak om opptak til ph.d.-programmet, oppnevning av veiledere, om endelig godkjenning av opplæringsdelen, om tvungen avslutning, oppnevning av bedømmelseskomité, om innlevert avhandling er verdig til å forsvares for ph.d.-graden, retting av formelle feil i avhandlingen og om prøveforelesning og disputas kan godkjennes. **Instituttets ansvar**Instituttleder, forskerutdanningsutvalget ved instituttet og veiledningskomitén er ansvarlige for den daglige oppfølging av ph.d.-kandidatene. Målet er å sikre faglig kvalitet, gjennomførbarhet, oppfølging gjennom studiet, og en mest mulig likhet i rammebetingelser uavhengig av veiledningskomité og forskningsgrupper ph.d-kandidaten er tilknyttet. Institutter fatter vedtak om godkjenning av deler i opplæringsdelen, anbefaler opptak til programmet, godkjenning av prøveforelesning og forslag til bedømmelseskomité.OpptakDet skal normalt søkes om opptak til ph.d.-utdanningen innen to (2) måneder etter oppstart av det forskningsprosjektet som skal lede frem til ph.d.-graden. Dersom det gjenstår mindre enn ett (1) års fulltidsarbeid med forskningsprosjektet ved søknadstidspunkt, bør søkeren avvises, jf. *Forskrift for graden philosophiae doctor (ph.d.) ved Universitetet i Bergen* § 5-2.Vilkår for opptak Til 5-1 Vilkår for opptakKrav til utdanningFor opptak til ph.d.-programmet ved Det matematisk-naturvitenskapelige fakultet kreves det at søkeren har en femårig mastergrad eller tilsvarende, i samsvar med beskrivelsene i kvalifikasjonsrammeverkets andre syklus. Fakultetet kan etter særskilt vurdering godkjenne annen likeverdig utdanning som grunnlag for opptak. Jf. *Forskrift for graden philosophiae doctor (ph.d.) ved Universitetet i Bergen* §5-1. Fakultet kan etter en helhetsvurdering unntaksvis godkjenne opptak av kandidater med mastergradsutdanninger fra akkrediterte institusjoner som er kortere enn 5 år, men minst 4 år. Dette gjelder for eksempel utenlandske mastergradsutdanninger som etter validering samlet sett tilsvarer en 4-årig normert høyere utdanning i Norge. Graden må:1. være høyere grad (2. syklus i Nasjonalt kvalifikasjonsrammeverk),
2. inneholde et selvstendig arbeid som har et omfang på minimum 30 studiepoeng, og
3. søkeren må i tillegg dokumentere aktiviteter eller karaktersnitt utover vanlige krav

I tvilstilfeller skal Programstyret for ph.d.-programmet vurdere saken.KarakterkravGjennomsnittskarakterene på henholdsvis spesialiseringen i bachelorgraden, emnene i mastergraden samt masteroppgaven må være C eller bedre i norsk karakterskala. Karaktergrense for opptak beregnes normalt som 3,0 (A=5, B=4, C=3, D=2, E=1) for spesialiseringen i bachelorgraden, emnene i mastergraden samt masteroppgaven.Krav til finansieringSøkere til ph.d.-programmet skal normalt være tilsatt i en stipendiatstilling ved UiB eller andre samarbeidsinstitusjoner. Finansiering for forskningsprosjektet og levekostnader må være avklart på søknadstidspunktet, og søkere må ha etablert kontakt med en veileder ansatt på UiB.Ved opptak av kandidater med ekstern finansiering som ikke er ansatt i en stipendiatstilling ved Universitetet i Bergen eller andre samarbeidsinstitusjoner må det ansvarlige instituttet vurdere at finansieringen sikrer gode og likeverdige rammebetingelser for gjennomføring av ph.d-prosjektet som andre kandidater. En kandidat vil ved opptak få en rekke rettigheter, og instituttet må forplikte seg tilsvarende som for andre kandidater som er tatt opp i et forskerutdanningsløp. Dersom en kandidat er tilsatt i en bedrift og skal gjennomføre ph.d.-programmet med lønn fra bedriften, må denne bekrefte at søkeren kan bruke minimum 50% av arbeidstiden på ph.d.-prosjektet.SpråkkravSøkere med utenlandsk utdanning som må ved søknad om opptak dokumentere gode ferdigheter i engelsk etter gjeldende regler. [Lenke til prosedyrer og krav til engelsk for opptak]Krav til søknad om opptak til ph.d.-programmet Krav til innhold i søknadenSøknad skal leveres på angitt søknadsskjema og skal inneholde følgende punkter:* Finansieringsplan
* Prosjektbeskrivelse
* Plan for opplæringsdelen, inkludert opplæring som vil gi generell kompetanse i samsvar med kvalifikasjonsrammeverket, faglig formidling og etikk.
* Hovedveileder og medveileder(e)
* Dokumentasjon av spesielle behov for faglige og materielle ressurser.
* Eventuelle planer for opphold ved annen (inkludert utenlandsk) forskningsinstitusjon eller virksomhet.
* Opplysninger om eventuelle immaterialrettslige restriksjoner for å beskytte andres rettigheter.
* Redegjørelse for eventuelle rettslige og etiske problemstillinger prosjektet reiser og hvordan disse kan avklares. Det skal fremgå av søknaden om prosjektet er avhengig av tillatelse fra forskningsetiske komiteer eller andre myndigheter eller fra private (som informanter, pasienter og foreldre). Slike tillatelser bør om mulig være innhentet og legges ved søknaden.

Krav til dokumentasjon og vedlegg til søknadVitnemål eller annen godkjent dokumentasjon på oppnådd grad må legges ved søknad om opptak.En søknad om opptak til forskerutdanningen skal ha følgende vedlegg:* vitnemål m/karakterutskrifter
* CV
* sammendrag av mastergradsoppgave, eventuelt oversikt over pensum til mastergrad
* prosjektbeskrivelse
* kopi av tilsettingsbrev /arbeidskontrakt/bekreftelse på finansiering

For søkere med utenlandsk utdanning kommer i tillegg følgende krav:* vitnemål, karakterutskrift og Diploma Supplement for all høyere utdanning som er del av opptaksgrunnlaget
* vitnemål og karakterutskrift på originalspråket, samt engelsk eller skandinavisk i tråd med gjeldende retningslinjer for dette

Alle kandidater med utenlandsk utdanning skal ved tilsetting i stipendiatstilling eller før søknad om opptak være vurdert av fakultetet om utdanningens omfang, nivå og karakterer fyller krav til opptak til ph.d.-programmet.For kandidater med ekstern finansiering som ikke er tilsatt i en stipendiatstilling ved UiB eller en samarbeidsinstitusjon kommer det i tillegg krav til dokumentasjon av finansieringsgrunnlag, samt støttebrev om økonomisk forpliktelse fra instituttet.Krav til innhold i prosjektbeskrivelsenVed søknad om opptak skal det legges ved en prosjektbeskrivelse. Alle som søker opptak til ph.d-programmet skal ha etablert kontakt med en veileder ansatt på UiB. Prosjektbeskrivelsen skal være utarbeidet av kandidaten i samarbeid med den foreslåtte veiledningskomitéen og skal danne rammen for ph.d.-prosjektet. Prosjektbeskrivelsen skal være kort og konsis, normalt 4-10 sider, inkludert referanseliste. Prosjektbeskrivelsen kan ha et begrenset antall figurer. Prosjektbeskrivelsen skal inneholde følgende elementer: * Faglig bakgrunn (”state-of-the-art”). Her inngår kandidatens kunnskapsstatus, samt hvordan det planlagte prosjektet vil tilføre ny kunnskap til det angitte forskningsfeltet.
* Faglig problemstilling, metodikk og prosjektmål. Inndeling i delarbeider med tilhørende tidsplan. Redegjørelse av hva som forventes å oppnåes. Helst etterprøvbare hypoteser.
* Datagrunnlag, metoder og statistikk.
* Ansvar og rolle skal angis for hvert av medlemmene i veiledningskomiteen.
* Oversikt over samarbeidspartnere, utenlandsopphold, meddeltakelse, etc.
* Sentrale referanser
* Fremdriftsplan for arbeidet med etterprøvbare milepæler. Framdriftsplanen skal inkludere en eventuell publiseringsplan. Fremdriftsplanen skal kunne benyttes i forbindelse med midtveisevaluering og fremdriftsrapportering

Kandidaten skal ved søknad om opptak presentere prosjektbeskrivelse for forskerutdanningsutvalget ved instituttet, spesielt for kandidatens egen forståelse**.**Vedtak om opptakTil § 5-2 OpptaksvedtakFakultetet selv fatter vedtak om opptak til ph.d.-programmet. Den innledende søknadsvurderingen foretas av instituttet som behandler søknaden i instituttets forskerutdanningsutvalg i henhold til de til enhver tid gjeldende bestemmelser, og sender opptak til godkjenning ved fakultetet. Ved opptak av kandidater med ekstern finansiering som ikke er tilsatt i en stipendiatstilling ved UiB eller en samarbeidsinstitusjon, skal en redegjørelse fra instituttet og bekreftelse på finansiering legges ved når opptaket sendes til godkjenning ved fakultetet. Avgjørelsen om opptak baseres på en samlet vurdering av prosjektbeskrivelsen, søkerens formelle kvalifikasjoner, tilstrekkelige ressurser for gjennomføringen og den innsendte planen for ph.d.-utdanning, og skjer etter innstilling fra vedkommende institutt. Ved opptak skal én hovedveileder, og minst én biveileder oppnevnes. Alle nødvendige avtaler skal som hovedregel foreligge på det tidspunkt opptaksvedtaket for den aktuelle kandidaten fattes, eller umiddelbart etterpå, jf § 5-4 *Forskrift for graden philosophiae doctor (ph.d.) ved Universitetet i Bergen*.Dersom søkers prosjekt tilsier at det kan være aktuelt med tilknytning til flere fagmiljø, skal det før opptak innhentes uttalelse fra disse fagmiljøene og deres respektive institutter. Det skal stilles opp en tentativ prosentvis fordeling av innsats fra fagmiljøene og fra eventuelle eksterne partner. Dette skal nedfelles i ph.d.-avtalen når den signeres. [Til nettside rutiner for opptak og retningslinjer for opptak av kandidater med ekstern finansering (selvfinansiert)]AvtaleperiodeTil §5-3 AvtaleperiodeMaksimal lengde på planlagt studieløp, med finansieringKandidaten skal normalt søke om opptak til ph.d.-utdanning innen tre (3) måneder etter oppstart av det forskningsprosjektet som skal lede frem til ph.d.-graden.Ph.d.-utdanningen er normert til tre (3) års fulltidsstudier. Ved lovhjemlede permisjoner forlenges avtaleperioden tilsvarende. Det er ikke anledning til å planlegge gjennomføring av ph.d.-utdanningen med en progresjon som gir lengre studieløp enn seks (6) år. Jf. *Forskrift for graden philosophiae doctor (ph.d.) ved Universitetet i Bergen* §5-3.Opptak for en kortere periode enn 3 år gis dersom kandidaten allerede har gjennomført deler av et ph.d.-program, eller når opptaket bygger på tidligere ansettelse i utdanningsstilling (stipendiat, vitenskapelig assistent og liknende), slik at total tid til prosjektet blir tre år. Studierett på ph.d.-programmet vil avsluttes ved finansieringsperiodens slutt, dersom det ikke søkes om forlengelse.Se § 5-5 *Forskrift for graden philosophiae doctor (ph.d.) ved Universitetet i Bergen* for regler om frivillig og tvungen avslutning før avtalt tid.Vilkår for forlengelse etter finansieringens sluttJf. *Forskrift for graden philosophiae doctor (ph.d.) ved Universitetet i Bergen* § 5-3 kan kandidaten søke om å forlenge avtaleperioden på annet grunnlag enn lovfestede permisjoner. Frist for søknad er en (1) måned før utløpet av avtaleperioden. Ved søknaden skal det legges ved en redegjørelse for hva som er fullført og publisert, og hva som gjenstår av ph.d.-arbeidet. Bekreftelse fra veileder og grunnenhet om veiledning i forlengelsesperioden må legges ved søknaden. Søknaden skal behandles av instituttets forskerutdanningsutvalg. Søknaden kan innvilges der instituttet etter en samlet vurdering finner at prosjektet vil kunne gjennomføres i forlengelsesperioden, og at instituttet kan tilby nødvendige veiledningsressurser og infrastruktur. Fakultetet selv må godkjenne forlengelsen, og kan sette ytterligere vilkår. Ved innvilget forlengelse må kandidaten søke om godkjenning av opplæringsdelen innen utløpet av den første forlengelsesperioden, dersom dette ikke allerede er gjort.Ph.d.-avtaleTil §5-4 Ph.d.-avtalenKandidaten skal senest 3 uker etter mottatt opptaksbrev levere ph.d.-avtalen til instituttet med nødvendige signaturer fra veiledere, instituttleder og eventuelt ekstern part. Ph.d.-avtalen med nødvendige signaturer oversendes fra institutt til fakultetet for godkjenning fra fakultetet (dekan). For kandidater med ekstern finansiering eller arbeidsplass, skal dette reguleres i ph.d.-avtalen mellom Universitetet i Bergen og samarbeidspart i forbindelse med det enkelte forskningsprosjektet. Jf. § 5-4 i *Forskrift for graden philosophiae doctor (ph.d.) ved Universitetet i Bergen*.Vesentlige endringer i avtalen som påvirker gjennomføringen av forskningsprosjektet eller opplæringsdelen skal føre til revisjon av ph.d.-avtalen. Søknader og revisjoner behandles i forskerutdanningsutvalget på instituttnivå. Instituttet sender svar til kandidaten med kopi til fakultetet. Større endringer skal godkjennes ved fakultetet.Når arbeidet med ph.d.-avhandling involverer flere fagmiljøer, fakulteter eller institutter, eller når ulike fagmiljøer er arbeidsplass for arbeidet med en avhandling, skal faglig kreditt og eventuell økonomisk uttelling for det enkelte fagmiljø nedfelles i egen avtale.[Til nettside prosedyrer for ph.d.-avtale]InfrastrukturTil §5-7 InfrastrukturInstituttet må påse at nødvendig infrastruktur og utstyr for gjennomføring av forskningsprosjektet er tilgjengelig i hele ph.d-perioden. Dette må også tas hensyn til ved eventuell forlenging av studierett på ph.d.-programmet.Struktur og innhold i programmet VeiledningTil §6 Veiledning Ph.d.-programmet er en veiledet utdanning. Dette medfører at kandidaten bør oppholde seg ved universitetet en vesentlig del av den effektive studietiden, så sant ikke spesielle forhold tilsier noe annet. Til § 6-1. Oppnevning av veiledereDet skal ved opptak til ph.d.-programmet oppnevnes en veiledningskomité som består av minst to medlemmer. Komitéen har felles ansvar for veiledningen og skal bestå av en faglig ansvarlig hovedveileder og minst én medveileder. Minst ett av medlemmene skal være tilsatt ved instituttet kandidaten er tilknyttet. Alle som oppnevnes som veiledere skal ha gjennomgått e-kurset i ph.d.-veiledning i løpet av de tre siste årene. Se *Forskrift for graden philosophiae doctor (ph.d.) ved Universitetet i Bergen* § 5-1 for krav til veiledere.[Lenke til nettside om e-kurs i ph.d.-veiledning]Til §6-2 Veiledningens innholdVeilederne skal holde seg orientert om fremdriften i ph.d.-kandidatens arbeid og vurdere den i forhold til fremdriftsplanen. Veilederne skal også være jevnlig tilgjengelige for muntlig/skriftlig dialog med ph.d.-kandidaten. Der eksterne veiledere er involvert har den interne veilederen et særlig ansvar for å kvalitetssikre prosjekt og knytte ph.d.-kandidaten til relevante fagmiljø ved fakultetet. Jf. 6-2 *Forskrift for graden philosophiae doctor (ph.d.) ved Universitetet i Bergen* kan uenigheter mellom veileder og kandidat knyttet til tilgang til eller rådighet over innsamlede data, tvist om størrelsen på bidrag til felles artikkelprosjekter, og tvister mellom opphavsrettigheter mv., bringes inn til behandling og avgjørelse ved fakultetet selv. Fakultetets avgjørelse kan påklages til den sentrale klagenemnden. Veiledernes plikterJf. § 6-2 *Forskrift for graden philosophiae doctor (ph.d.) ved Universitetet i Bergen* skal veilederne gi råd om formulering og avgrensning av tema og problemstillinger, drøfte og vurdere hypoteser og metoder, drøfte resultater og tolkningen av disse, drøfte opplegg og gjennomføring av fremstillingen, som disposisjon, språklig form og dokumentasjon og gi hjelp til orientering i faglitteratur og datagrunnlag i forhold til bibliotek og arkiv. Veilederne skal også gi ph.d.-kandidaten veiledning i forskningsetiske spørsmål knyttet til avhandlingen. Veilederne skal også delta aktivt i planlegging av relevante kurs og aktiviteter i opplæringsdelen. Kandidat og veiledere har et felles ansvar for å ta krav om publiserbarhet med i betraktning ved valg av forskningsprosjekt.HovedveilederHovedveileder er den viktigste personen kandidaten skal forholde seg til i doktorgradsløpet. Hovedveileder er kandidatens primære kontaktperson og har ansvar for at kandidaten blir integrert i forskningsgrupper og forskningsmiljø. Veileder skal være oppdatert på kandidatens prosjekt og fremdrift. Hovedveileders plikter:* ansvar for å følge opp kandidatens faglige utvikling.
* faglig og administrativt hovedansvar for ph.d.-kandidaten
* ph.d.-kandidatens primære kontakt i det daglige
* holde seg orientert om fremdriften i ph.d.-kandidatens arbeid, og følge opp faglige forhold som påvirker denne.
* årlig rapportere til fakultetet om fremdrift i kandidatens ph.d.-utdanning og bidra ved kandidatens midtveisevaluering.

Medveileder(e)Medveileder(e) er øvrig(e) fagperson(er) som gir veiledning og som deler det faglige ansvaret for ph.d.-kandidaten med hovedveileder.I de tilfeller der medveileder er ansatt ved UiB, og hovedveileder er eksternt ansatt, har medveileder ansvar for å integrere kandidaten i relevante fagmiljø ved UiB, og være oppdatert på reglement og rutiner knyttet til ph.d.-programmet.Kandidatens plikter i veilederforholdetPh.d.-kandidaten skal være i aktiv dialog med alle veilederne om sin progresjon, samt forelegge utkast til skriftlige arbeider for diskusjon med veilederne.Kandidatens plikter:* planlegge ph.d.-utdanningen i samarbeid med veilederne, og gjennomføre avtalte aktiviteter slik at avtaleperioden kan overholdes.
* informere hovedveileder om alt som kan tenkes å påvirke veilederforholdet, og holde jevnlig kontakt om ph.d.-utdanningen.
* levere skriftlige arbeid og presentasjoner etter avtale eller på oppfordring fra veilederne.
* gjøre veilederne oppmerksom på, og diskutere evt. forskningsetiske spørsmål.
* årlig rapportere om fremdrift fremdriftsrapporteringen.
* innhente dokumentasjon på gjennomførte aktiviteter i opplæringsdelen, og holde veilederne orientert om dette.

Avslutning av veiledningPh.d.-kandidaten og veileder kan ved enighet be fakultetet om å oppnevne ny veileder for ph.d.-kandidaten. Veileder kan ikke fratre før ny veileder er oppnevnt. En anmodning om å bli løst fra veiledningsforholdet skal stiles til fakultetet, men sendes via instituttet. Veileder kan ikke fratre før ny veileder er oppnevnt.Hvis en ph.d.-kandidat eller veileder finner at den annen part ikke etterlever sine forpliktelser slik de er spesifisert i *Forskrift for graden philosophiae doctor (ph.d.) ved Universitetet i Bergen* ellerutfyllende reglerog i tilhørende avtaler, plikter den part som hevder at det foreligger brudd på forpliktelser å ta dette opp med den annen part. Ph.d.-kandidaten og veileder skal i fellesskap søke å finne en løsning på situasjonen som er oppstått. Hvis partene etter drøfting ikke er kommet fram til enighet om hvordan situasjonen skal løses, kan ph.d.-kandidaten eller veileder be om å bli løst fra veiledningsavtalen. En anmodning om å bli løst fra veiledningsavtalen skal sendes til fakultetet, som eventuelt vedtar å løse ph.d.-kandidat og veileder fra avtalen. I forbindelse med bytte av veileder skal instituttet påse at kandidaten skriver under veilederavtale med ny veileder. Veiledere, fakultet og institutt skal påse at rettighetstvister og eventuelle andre forhold som kan medføre konflikter, i størst mulig grad avklares på et tidlig tidspunkt, slik at det ikke oppstår fare for forsinkelse i ph.d.-kandidatens prosjekt. Tvister om veileders og ph.d.-kandidatens faglige rettigheter og plikter kan bringes inn av partene til behandling og avgjørelse ved vedkommende fakultetet. Avgjørelsen fra fakultetet kan påklages til Den sentrale klagenemnd. MidtveisevalueringTil § 6-3. MidtveisevalueringMidtveisevaluering er obligatorisk og skal avholdes senest innen utgangen av det andre året i kandidatens løp. Instituttet er ansvarlig for å gjennomføre midtveisevalueringen.Midtveisevalueringen skal gjennomføres i form av en presentasjon fra kandidaten. Kandidaten skal i forkant av midtveisevalueringen levere en skriftlig rapport til en komité som er nedsatt av instituttet. Rapporten skal redegjøre for status i arbeidet med avhandlingen og status for opplæringsdelen. I tillegg skal rapporten eksplisitt redegjøre for de metodiske og eventuelle etiske utfordringene i arbeidet. Det skal være minimum 2 personer i komiteen. Ett medlem bør fortrinnsvis være leder av, eller medlem av instituttets FU. Veileder skal ikke være medlem av komitéen.Både veileder og kandidat skal være tilstede på midtveisevaluering, men kandidat bør også snakke med komitéen alene i etterkant av presentasjonen. Som hovedregel skal midtveisevalueringen inkludere faglige innspill fra forskere innenfor ph.d.-kandidatens eget fagfelt og tilgrensende fagfelt.Midtveisevalueringen skal resultere i en realistisk tidsplan for ferdigstillelse av forskerutdanningsløpet. Det skal utarbeides en skriftlig rapport eller tilbakemelding fra komitéen. Dersom evalueringen synliggjør at kandidaten ikke tilfredsstiller forventet progresjon skal det utarbeides en mer grundig oppfølgingsplan som inkluderer et oppfølgingsmøte med veileder, kandidat og representant for instituttledelsen som avholdes innen tre (3) måneder. På oppfølgingsmøtet skal midtveisevalueringskomiteen vurdere om oppfølgingsplanen blir fulgt. Dersom komitéen konkluderer med at det er liten sannsynlighet for at prosjektet vil bli gjennomført, kontakter instituttlederen lederen av programstyret for ph.d. programmet. Informasjon som fremkommer kan inngå i en diskusjon om avslutning av studieløpet. OpplæringsdelenJf. *Forskrift for graden philosophiae doctor (ph.d.) ved Universitetet i Bergen* §7-2 skal minimum 20 studiepoeng i opplæringsdelen avlegges etter opptak til ph.d.-programmet. Elementer som ved søknad om opptak er eldre enn 5 år bør ikke inngå i opplæringsdelen.Krav til opplæringsdelenTil § 7.3 Opplæringsdelens innholdInnholdet i opplæringsdelen må være slik at den sammen med arbeidet med avhandlingen og tidligere utdanning gir den nødvendige faglige bredde og fordypning som er nedfelt i målsettingen for forskerutdanningen. Elementene i opplæringsdelen skal være relevant for ph.d.-kandidatens forskningsprosjekt.Opplæringsdelen skal omfatte 30 studiepoeng og består av følgende elementer: * Emner, forskerkurs, spesialpensa, 20-22 studiepoeng
* Vitenskapsteori og etikk, 5 studiepoeng.
* Formidling, 3-5 studiepoeng

Innhold i opplæringsdelen**Emner, forskerkurs, spesialpensa, 20-22 studiepoeng** Emner på 200-tallsnivå eller over, forskerkurs og/eller spesialpensa skal omfatte 20-22 studiepoeng (avhengig av antall studiepoeng i formidlingsdelen). Fakultetet godkjenner ikke 100-talls emner som en del av opplæringsdelen. Dersom slike emner anses nødvendige som forkunnskaper til andre emner eller forskningsoppgaven, må disse tas utenfor rammen på 30 studiepoeng. Nasjonale og internasjonale forskerkurs med en varighet på 5 fulle arbeidsdager gir 2 studiepoeng. Dokumentasjon av kursets omfang og innhold må fremskaffes av kandidat og kursarrangør. Det kreves ikke rapportering/eksamen utover det som eventuelt måtte inngå i kurset. Beskrivelsene av spesialpensum skal være slik at det er mulig å vurdere innhold, nivå og omfang. Vurderingsform må også angis. Instituttet fastsetter vurderingsformen for spesialpensum som inngår i opplæringsdelen. Ved vurdering i spesialpensum skal det benyttes bokstavkarakterer. * **Vitenskapsteori og etikk, 5 studiepoeng**

Kandidater som har fullført emner i vitenskapsteori og etikk på ph.d.-nivå ved andre institusjoner kan få dette innpasset etter faglig vurdering. Det eksterne emnet må dekke elementer som inngår i emnet i vitenskapsteori og etikk som tilbys ved fakultetet, se egne retningslinjer. Den faglige vurderingen gjøres av fakultetet selv.[Lenke til retningslinjer for innpass av emne i vitenskapsteori og etikk] * **Formidling, 3-5 studiepoeng**

Alle elementene i formidlingsdelen skal normalt gjennomføres etter at søknad om opptak til ph.d.-programmet er sendt inn, eller etter at tilsetting i stipendiatstilling er foretatt. Aktiviteter som kan inngå: * Kurs i kunnskapsformidling
* Deltakelse på internasjonale konferanser med presentasjon av resultater fra egen forskning. Med internasjonale konferanser menes ikke nasjonale møter med invitasjon av utenlandske foredragsholdere. Det gis 2 studiepoeng pr. konferanse. Maksimalt én konferanse.
* Populærvitenskapelig bidrag innen eget felt. Det gis inntil 2 studiepoeng pr. bidrag. Maksimalt 2 studiepoeng.
* Seminar/forelesning over selvvalgt emne. 1 studiepoeng. 1 forelesningstimes varighet. Maksimalt 1 studiepoeng.

Seminaret/forelesningen skal være åpent for alle og bekjentgjøres 2 uker på forhånd. Tema foreslås av student og veileder og godkjennes av instituttet. Instituttet nedsetter en komité på to medlemmer som vurderer seminaret/forelesningen. Komitéen sender resultatet av vurderingen til instituttet. Kriteriene for seminar/forelesning over selvvalgt emner er de samme som for prøveforelesning over oppgitt emne. Formålet med forelesningen er at ph.d.-kandidaten skal dokumentere evne til formidling av forskningsbasert kunnskap. Forelesningen bør normalt legges opp slik at den med utbytte kan følges av tilhørere med forkunnskaper tilsvarende det en ville forvente å finne blant viderekomne studenter i faget. I bedømmelsen av prøveforelesningen vektlegges både faglig innhold og evne til formidling. Vitenskapelige artikler som inngår i avhandlingen, gir ikke studiepoeng i opplæringsdelen. [Lenke til nettside om hvordan studiepoeng beregnes]**Nivå og karakterkrav**Ved vurdering i emner og/eller spesialpensa skal prestasjonen tilsvare en karakter på C eller bedre. For elementer med karakterskala bestått/ikke bestått skal bestått tilsvare C eller bedre. Dersom et emne/kurs ikke har fastsatt karakterskala bestått/ikke bestått, skal det benyttes bokstavkarakterer. I eksamen i spesialpensum skal det benyttes bokstavkarakterer. Opplæringsdelen kan inneholde emner som undervises ved andre fakulteter eller institusjoner. Dersom det er tvil om emnet har tilstrekkelig nivå, skal emnet evalueres av et relevant fagmiljø ved fakultetet. Dersom tidligere avlagte eksamener benyttes i opplæringsdelen, skal det dokumenteres at de er avlagt med tilfredsstillende resultat. Innpassing og vurdering av elementer som skal inngå i opplæringsdelen vurderes av forskerutdanningsutvalget ved instituttet.**Andre forhold** Søkere som har påbegynt en ph.d.-utdanning (eller tilsvarende) ved annen institusjon, kan søke om godkjenning for gjennomført del av organisert forskerutdanning ved opptak. Gjennomført program må dokumenteres skriftlig og skal omfangsvurderes av fakultetet på bakgrunn av innstilling fra instituttet der kandidaten søker opptak. Aktiviteter som godkjennes under formidlingsdelen skal være gjennomført etter at forskerutdanningen ved den andre institusjonen var påbegynt. [Lenke til prosedyrer]**Søknad om godkjenning av opplæringsdelen**Ph.d.-kandidaten skal minimum 6 måneder før avtaleperioden på ph.d-programmet utløper søke instituttets forskerutdanningsutvalg om godkjenning av opplæringsdelen. Søknaden skal være godkjent av veileder.Søknaden må inneholde all nødvendig dokumentasjon på de gjennomførte aktivitetene i opplæringsdelen. Dersom ikke alle aktiviteter er gjennomført, legger ph.d.-kandidaten ved en plan for fullføring av opplæringsdelen som er godkjent av veileder. Dokumentasjon på elementer som enda ikke er fullført må da sendes inn når alle elementer i opplæringsdelen er godkjent. Instituttets forskerutdanningsutvalg behandler søknad om endelig godkjenning, endelig godkjenning vedtas av fakultetet selv. Dersom kandidaten har fått forlenget avtaleperioden på annet grunnlag enn lovfestede permisjoner skal søknad om endelig godkjenning av opplæringsdelen leveres i løpet av den første perioden for forlengelse, dersom opplæringsdelen ikke har blitt godkjent tidligere.Opplæringsdelen skal være endelig fullført og godkjent når kandidaten søker om å levere avhandling.**Godkjenning av opplæringsdelen** Forskerutdanningsutvalget ved instituttet har ansvar for innholdet og godkjenner elementer som skal inngå i opplæringsdelen. Fakultetet selv fatter vedtak om endelig godkjenning av opplæringsdelen.**Krav til oppsett og dokumentasjon for opplæringsdelen**Ved søknad om godkjenning av opplæringsdelen skal det for alle aktiviteter opplyses om antall studiepoeng, år og semester. Dersom dokumentasjonen tidligere er levert og godkjent ved instituttet, er det ikke nødvendig å levere dokumentasjonen på nytt. For aktiviteter der det gis karakterer, kan kun aktiviteter med resultat C eller bedre godkjennes i opplæringsdelen **Emner**Emnekode og tittel. Dokumenteres med karakterutskrift.**Spesialpensum**Tittel. Dokumentasjon av emner/spesialpensa avlagt ved UiB framskaffes av administrasjonen i saksforberedelsen til instituttets forskerutdanningsutvalg. Spesialpensa avlagt ved andre institusjoner må dokumenteres med karakterutskrift. **Forskerkurs**Tittel, varighet og sted, program, eventuelt lenke til nettsted. Dokumentasjon/bekreftelse på deltakelse på kurs, kopi av poster eller abstract kan kreves for godkjenning av studiepoeng. **Internasjonal konferanse**Konferansens tittel, sted og dato samt presentasjonsformen skal oppgis. Program for konferanse, deltakerliste (kun siden som inneholder ph.d.-kandidatens navn) og tilfredsstillende kopi av kandidatens presentasjon eller poster fra konferanse, godkjent av veiledningskomiteen, er nødvendig for dokumentasjon., **Seminar over selvvalgt emne**Tittel, sted og dato oppgis. Dokumentasjon på at seminaret er godkjent i tråd med utfyllende regler ved fakultetet.**Populærvitenskapelige artikler/populærvitenskapelig arbeid**Referanse til artiklene oppgis. Dokumentasjon som bekrefter omfang, tid og sted for annen populærvitenskapelig aktivitet legges ved. [Lenke til prosedyrer for godkjenning av opplæringsdel] FremdriftsrapporteringTil § 9. RapporteringInstituttet har ansvar for å gjennomgå og følge opp de årlige framdriftsrapportene for sine kandidater. Dette gjelder både forskningsprosjektet og opplæringsdelen. Rapportene skal godkjennes av instituttets forskerutdanningsutvalg. En samlerapport fra instituttet skal oversendes fakultetet og behandles i programstyret for ph.d. Programstyret for ph.d. gjennomgår instituttenes samlerapporter og vurderer behovet for systematiske tiltak.Framdriftsrapportene skal brukes for å holde oversikt over kandidatenes tidsplan for ferdigstillelse. Dersom rapporten fra veileder og kandidat viser problemer med progresjonen eller forholdet mellom veileder og kandidat, eller dersom de viser ulik oppfatning om når kandidaten skal levere, må dette følges opp ved instituttet.Jfr. *Forskrift for graden philosophiae doctor (ph.d.) ved Universitetet i Bergen* § 9 kan manglende eller utilfredsstillende framdriftsrapportering medføre tvungen avslutning av ph.d.-programmet før avtaleperiodens utløp. Veiledere som unnlater å følge opp rapporteringsplikten kan bli fratatt veilederansvaret.AvhandlingenTil §10. Ph.d.-avhandlingenAvhandlingen kan skrives som monografi eller være artikkelbasert. Hovedresultatene i avhandlingen skal være publiserbare. I løpet av arbeidet med avhandlingen skal som hovedregel deler av arbeidet publiseres internasjonalt. Retningslinjer ved artikkelbaserte avhandlingerArtiklene i avhandlingen skal ha et nivå tilsvarende det som kreves for publisering i anerkjente fagtidsskrifter med fagfellevurdering.Antall artiklerKrav til omfanget av avhandlingen må ikke være høyere enn at det er mulig å levere avhandling og fullføre opplæringsdelen med en forskningsinnsats tilsvarende tre årsverk.Avhandlingen bør normalt ha et omfang tilsvarende tre vitenskapelige artikler publisert eller planlagt publisert i internasjonale tidsskrift med fagfellevurdering. Antall artikler vil imidlertid være avhengig av størrelse og kvalitet på den enkelte artikkel og hvor mye kandidaten har bidratt. Dersom kandidaten både har lagt ned en uvanlig stor arbeidsinnsats i en artikkel og artikkelen har meget høy kvalitet, kan antall artikler reduseres. Doktorgradskandidaten bør som hovedregel være førsteforfatter på minst to artikler. Der kandidaten ikke er førsteforfatter, bør vedkommende ha bidratt vesentlig i datainnsamling, tolkning av resultater og artikkelskriving.Krav til sammenstillingArtikkelbaserte avhandlinger skal knyttes sammen til et hele ved en innledning til arbeidet og med en sammenfatning av de viktigste resultater og konklusjoner. Sammenstillingen skal ikke bare sammenfatte, men også binde sammen, de problemstillinger og konklusjoner som legges frem i delarbeidene i et helhetlig perspektiv, og på den måten dokumentere sammenhengen i avhandlingen. Kandidaten skalvære eneforfatter på sammenstillingen.MedforfatterskapVed medforfatterskap identifiseres og dokumenteres kandidatens selvstendige innsats gjennom en medforfattererklæring fra medforfattere som klargjør omfanget av medforfatterskapet i de enkelte arbeidene. Kandidaten må være eneforfatter på sammenstillingen.Retningslinjer for monografierEn monografi skal etterstrebe å ha et tydelig fokus og en avgrensing. Den skal gi en klar fremstilling av problemstilling, teoribruk, metoder, prosedyrer for datainnsamling og analyse. Avhandlingens plassering og bidrag i forhold til fagfeltets forskning bør komme tydelig frem. Dersom deler av monografien er publisert som del av et annet arbeid skal dette presiseres. Dersom en avhandling i form av en monografi er basert på underliggende publikasjoner med flere medforfattere skal avhandlingen innleveres med medforfattererklæringer for alle relevante publikasjoner.Språk i avhandlingenTil § 10.4 SpråkAvhandlingen skal være skrevet på engelsk. FullføringBedømmelseSøknad om bedømmelseTil §11. Søknad om bedømmelseKandidaten søker til instituttet om å få avhandlingen bedømt senest 10 uker før planlagt disputas. Søknaden leveres instituttet sammen med en digital versjon av avhandlingen, i henhold til fakultetets regler. Opplæringsdelen må være endelig godkjent før kandidaten kan søke om bedømmelse av avhandlingen. Avhandlingen skal bedømmes slik den er levert inn. Jf. *Forskrift for graden philosophiae doctor (ph.d.) ved Universitetet i Bergen* 11.1 kan et innlevert arbeid ikke trekkes tilbake før det er endelig avgjort om det er verdig til å forsvares for ph.d-graden. En avhandling som er sendt inn sammen med søknad om bedømmelse anses som levert, også før prosessen med å finne medlemmer til bedømmelseskomitéen, hente inn medforfattererklæringer osv. har startet ved instituttet. [Lenke til nettside om innlevering av avhandling]Oppnevning av bedømmelseskomitéTil §11-3. Oppnevning av bedømmelseskomitéForslag til bedømmelseskomitéInstituttet sender forslag til bedømmelseskomité til fakultetet senest 7 uker før planlagt disputas. Veiledningskomiteen, eventuelt i samråd med forskningsgruppeleder, sender skriftlig forslag til bedømmelseskomité til instituttet. Hovedveileder skal i tillegg levere en uttalelse på engelsk om kandidatens innsats i fellesarbeider. Veileder skal også levere en uttalelse om avhandlingen er anbefalt innlevert eller ikke. Denne videreformidles ikke til bedømmelseskomiteen, og det kreves ikke at veileder har anbefalt innlevering for at kandidaten kan levere avhandlingen til bedømmelse. Instituttet sender forslag til bedømmelseskomité til fakultetet sammen med søknad om bedømmelse fra kandidaten. Sammen med forslag til bedømmelseskomité skal det foreligge habilitetserklæringer fra den foreslåtte bedømmelseskomitéen, en uttalelse fra veileder som identifiserer kandidatens innsats i fellesarbeider og en uttalelse fra veileder på om avhandlingen anbefales innlevert. Fakultetet selv godkjenner søknad om å få avhandlingen bedømt og oppnevner bedømmelseskomité.Jf. *Forskrift for graden philosophiae doctor (ph.d.) ved Universitetet i Bergen* 11-2 skal kandidaten underrettes om forslaget til sammensetning av komité, og har anledning til å innlevere skriftlige merknader senest fem (5) virkedager etter at grunnenheten har oversendt forslaget til fakultetet.[Til nettsiden med mal for medforfattererklæring og mal for anbefaling av innlevering]Sammensetning av bedømmelseskomité Bedømmelseskomiteen skal bestå av minst tre medlemmer, hvorav en intern komitéleder og to eksterne likestilte opponenter. Intern komitéleder skal normalt være tilsatt ved instituttet. Se *Forskrift for graden philosophiae doctor (ph.d.) ved Universitetet i Bergen* §11-2 for krav til sammensetting. Alle medlemmene skal ha doktorgrad eller tilsvarende kompetanse. Dette må dokumenteres hvis det ikke framkommer av vedkommendes tittel. For medlemmer som ikke har forskning som hovedbeskjeftigelse, er det at krav at det skal dokumenteres pågående vitenskapelig aktivitet. **Habilitet** Opponenter kan normalt ikke ha påbegynt publikasjonssamarbeid, publikasjoner gjennom de siste fem år eller annet samarbeid med kandidat eller veiledningskomité for å regnes som habil. Leder for komité kan normalt ikke ha påbegynt publikasjonssamarbeid, publikasjoner gjennom de siste fem år eller annet samarbeid med kandidat for å regnes som habil. For øvrig vises det til lovbestemmelsene om habilitet, forvaltningslovens §§ 6-10. Instituttet innhenter habilitetserklæring fra de foreslåtte komitémedlemmene.**Leder av komitéen**Leder av komiteen har ansvar for raskt å etablere kontakt med de eksterne medlemmene og informere dem om hva arbeidet innebærer, og om den norske ordningen for bedømmelse av ph.d.-avhandlinger. Lederen skal sørge for at tidsfrister overholdes, at bedømmelsen tilfredsstiller kravene til faglig kvalitet og at de eksterne komitemedlemmene gjøres kjent med hele bedømmelsesprosessen. Administratoren av komiteen skal delta aktivt i vurdering av avhandlingen.Videre har lederen ansvaret for at innstillingen blir underskrevet av alle de tre medlemmene. Innstilling med originale underskrifter fra alle komitémedlemmene skal foreligge senest i forbindelse med disputasen. [nettside med administrative rutiner for å foreslå bedømmelseskomité]Retningslinjer for tidsbrukKomitéen avgir normalt innen fem (5) uker etter oppnevning, og senest tre (3) uker før disputasen, en begrunnet innstilling til fakultetet om arbeidet er verdig til å forsvares for ph.d.-graden. Ph.d.-kandidaten gis en frist på 10 virkedager til å fremme skriftlige merknader til bedømmelseskomitéens innstilling. Komitéen avgir normalt innen 5 uker etter oppnevning, og senest tre (3) uker før disputasen, en begrunnet innstilling til fakultetet, eventuelt vedlagt individuelle uttalelser, om hvorvidt arbeidet er verdig til å forsvares for doktorgraden. Innstillingen kan være enstemmig eller delt. Doktoranden gis en frist på 10 virkedager til å fremme skriftlige merknader til bedømmelseskomitéens innstilling. Retningslinjer for innstillingTil § 12-1. Komiteens innstilling og ph.d.-kandidatens merknaderInnstillingen skal avgjøre om de kvalitative og kvantitative vitenskapelige kravene til en treårig ph.d.-grad er oppfylt, og om avhandlingen er verdig til disputas.Bedømmelseskomitéen skal levere en felles skriftlig innstilling. Konklusjonen om avhandlingen er godkjent eller ikke godkjent for disputas må være tydelig. Bedømmelseskomitéen kan ikke godkjenne en avhandling under forutsetning av at endringer blir gjort i avhandlingen.Den felles, samordnede innstillingen skal inneholde følgende elementer:* avhandlingens fagområde og det vitenskapelige feltet som oppgaven er et bidrag til
* avhandlingens sammenstilling
* fremragende og viktige teoretiske og/eller eksperimentelle detaljer
* tekniske kvaliteter (struktur, skriftlig presentasjon og generelt inntrykk) av avhandlingen bør kort kommenteres
* diskusjon om avhandlingens vitenskapelige betydning og sentrale forhold knyttet til teoretisk rammeverk, hypoteser, materiale, metodikk og funn.

Eventuelle individuelle kommentarer fra hvert enkelt medlem kan være vedlagt innstillingen.[Se nettside og mal for innstilling]Fakultetets behandling av innstillingenTil § 12 Fakultetets behandling av bedømmelseskomiteens innstillingBedømmelseskomitéens innstilling med eventuelle merknader behandles av fakultetets forskerutdanningsutvalg. Dekan kan godkjenne en komitéinnstilling når den enstemmig konkluderer med at doktoranden gis adgang til å disputere. [Lenke til prosedyrer for behandling av innstiling] Retningslinjer for sammendrag og pressemeldingTil § 13 AvhandlingenNår avhandlingen er funnet verdig til å forsvares, skal kandidaten trykke eller tilgjengeliggjøre avhandlingen etter nærmere bestemmelser fra fakultetet.Ph.d.-kandidaten skal utarbeide et sammendrag av avhandlingen på engelsk (1-3 sider), med sikte på å gjøre avhandlingen og dens resultater kjent for forskningsmiljø i inn- og utland. Sammendraget skal følge avhandlingen når denne leveres til bedømmelse.Retningslinjer for errataTil § 13-2. Retting av formelle feil i avhandlingenEn ph.d.-avhandling skal bedømmes nøyaktig slik den er levert inn. Rettelser som ikke påvirker det faglige innholdet kan gjøres før endelig versjon av avhandlingen trykkes og/eller publiseres i BORA. Kandidaten kan etter innlevering, én gang, søke fakultetet selv om å rette formelle feil i den versjonen av avhandlingen som skal offentliggjøres. Formelle feil inkluderer retting av skrivefeil og rene språkfeil, manglende tegnsetting, korrigering av referanser, sidelayout, tekstformat o.l. Retting av formelle feil innebærer at teksten kan gjøres mer meningsbærende eller språklig korrekt, meningsinnholdet i teksten kan ikke presiseres eller endres. Endringer i tabeller godkjennes ikke som errata.Bestemmelsen om at det ikke kan foretas substansielle endringer gjelder også dersom kandidaten før disputas får melding om at en innlevert artikkel er godkjent eller utgitt av et forlag, men i omarbeidet form. Det er det innleverte artikkelmanuset som skal legges til grunn i disputasen, men kandidaten kan i forordet til avhandlingen som trykkes opp til disputasen, vise til den endelige tidsskriftsartikkelen.En godkjent errata-liste skal alltid følge avhandlingen når det gjøres endringer. Verken den rettede versjonen av avhandlingen eller erratalisten skal oversendes bedømmelseskomiteen. Frist for søknad om retting av formelle feil er én uke etter at kandidaten har mottatt innstillingen. Til søknaden skal det legges ved en liste (errataliste) som viser de rettinger kandidaten ønsker å foreta i avhandlingen. Errata-listen sendes til instituttet, instituttet vurderer om de ønskede endringene kan godkjennes som formelle feil, og sender erratalisten til fakultetet for godkjenning og signering. Erratalisten legges som innstikk i avhandlingen som er tilgjengelig under disputasen. [Til nettside om errata]**Pressemelding**Minimum 3 uker før disputas skal ph.d.-kandidaten i samråd med veileder utforme en pressemelding på norsk.. Pressemeldingen skal utformes i samsvar med gjeldende mal, og sendes til fakultetet. Fakultetet har ansvar for at pressemeldingen blir sendt til Kommunikasjonsavdelingen senest to uker før disputasen finner sted.[Lenke til nettside om trykking, pressemelding og sammendrag]Til § 13-3 OffentliggjøringAvhandlingen skal være offentlig tilgjengelig senest to uker før disputas. For eventuell utsatt offentliggjøring, se § 13-3 i *Forskrift for graden philosophiae doctor (ph.d.) ved Universitetet i Bergen*. Prøveforelesning og disputasPrøveforelesningTil §14-1 PrøveforelesningPrøveforelesningen skal holdes etter innlevering av avhandlingen, og skal normalt avholdes senest 3 uker før disputas.Prøveforelesningen arrangeres av instituttet. Instituttleder eller den denne bemyndiger oppnevner en egen komité til å bedømme prøveforelesningen. Komitéen for prøveforelesningen skal bestå av minst tre medlemmer, og bør ha samme leder som avhandlingens bedømmelseskomité. Alle medlemmene kan være ansatt ved UiB. Alle medlemmene skal ha doktorgrad eller tilsvarende kompetanse. **Emne for prøveforelesning**Emne for prøveforelesningen bestemmes av instituttet. For å sikre lik praksis skal forskerutdanningsutvalget ved instituttet være involvert i å bestemme tema for prøveforelesning. Tema for oppgitt emne skal ikke hentes fra sentrale problemstillinger i doktorgradsarbeidet. Emne for prøveforelesningen kunngjøres for doktoranden ti (10) virkedager før forelesningen.**Innhold**Prøveforelesningen skal vare i 45 minutter. Formålet med prøveforelesningen er at doktoranden skal dokumentere evne til formidling av forskningsbasert kunnskap. Forelesningen bør normalt legges opp slik at den med utbytte kan følges av tilhørere med forkunnskaper tilsvarende det en ville forvente å finne blant viderekomne studenter i faget. I bedømmelsen av prøveforelesningen vektlegges både faglig innhold og evne til formidling. **Språk**Prøveforelesning kan avholdes på norsk eller engelsk. Språk på prøveforelesningen bestemmes av instituttet.**Ikke godkjent prøveforelesning**Dersom komitéen ikke godkjenner prøveforelesningen får kandidaten anledning til ett nytt forsøk. Dato for ny prøveforelesning og eventuell ny dato for disputas avtales så fort som mulig, og må finne sted innenfor en ramme av 10 arbeidsdager. Ny prøveforelesning skal holdes over samme tema, og med samme komité. I tilfeller der komitéen underkjenner prøveforelesningen skal komitéens innberetning gi kandidaten klare anvisninger om hvilke forhold som må rettes opp. Godkjent prøveforelesning må være avholdt før disputas kan avholdes.DisputasTil § 14-2. Disputas**Sted og tid**Disputas skal arrangeres ved Universitetet i Bergen. Ph.d.-kandidater som har hatt arbeidssted ved UNIS kan disputere ved UNIS etter søknad til instituttet. Fakultetet kunngjør tid og sted for disputas minimum ti dager før disputasen finner sted. Det arrangeres ikke disputaser i juli måned. **Opponenter**De to eksterne medlemmene av bedømmelseskomitéen fungerer som opponenter under disputasen. Opponentene er likestilt under disputasen.**Leder for disputas**Instituttleder leder disputasen på vegne av dekanen, etter en mal for gjennomføringen. Dersom hun/han er forhindret, kan disputasen ledes av nestleder eller en professor/førsteamanuensis ved grunnenheten. Ph.d.-kandidatens veiledere eller administrator av bedømmelseskomiteen kan ikke lede disputasen.**Disputasen**Disputasen avholdes på engelskInstituttets medlem i komitéen (komitélederen) instruerer de øvrige medlemmene om rammen for en disputas ved UiB. Det forventes at opponentene både gir en overordnet faglig kvalitetsmessig vurdering av avhandlingen, og en mer inngående behandling av avhandlingen eller sentrale deler av denne. Under disputasen er opponentene likestilt og blir enige seg imellom om hvem som innleder og hvem som avslutter opposisjonen. Dersom en opponent har vurdert avhandlingen og skrevet innstilingen, men likevel ikke har anledning til å møte på disputas på grunn av uforutsette hendelser skal det oppnevnes en setteopponent til disputasen. Setteopponenten kan være tilsatt ved fakultetet. Setteopponenten må være habil i forhold til kandidaten.Dersom den opprinnelige opponenten har mulighet skriver han ned sine spørsmål til disputasen og sender dem til komitéleder. Setteopponent videreformidler disse spørsmålene under disputasen. Dersom den opprinnelige opponenten ikke har mulighet til å skrive ned spørsmål må setteopponenten sette seg inn i avhandlingen, og delta som opponent under disputasen. Det må også settes inn et settemedlem til disputasen dersom internt medlem av komitéen ikke kan delta.Prosedyrer for disputasen**Disputasleder** innleder disputasen. **Doktogradskandidaten** Doktorgradskandidaten presenterer sitt vitenskapelige arbeid, både målsetninger og funn/resultater før den vitenskapelige diskusjonen starer. Presentasjonen skal vare ca. 30-40 minutter.**Opponentene**To av bedømmelseskomiteens medlemmer fungerer som opponenter. Hvordan oppgavene fordeles mellom opponentene avtales på forhånd og meddeles leder for disputasen.Opponenten som skal innlede gir et kort resymé (5-15 minutter) der doktorandens vitenskapelige arbeid settes i en internasjonal sammenheng. Deretter eksaminerer han/hun doktoranden.Deretter eksaminerer den andre opponenten doktoranden.Leder av disputasen åpner for spørsmål fra auditoriet. Øvrige tilstedeværende som ønsker å opponere ex auditorio, må under disputasen gi melding om dette til disputasens leder innen det tidspunktet som denne fastsetter. Etter at forsvaret er avsluttet avholder bedømmelseskomiteen et kort møte. Disputasleder informerer deretter om bedømmelseskomiteens vurdering av disputasen.Avhandlingen skal være tilgjengelig for tilhørerene på disputasen. [Se prosedyrer for disputas)**Resultatet av disputasen**Etter at disputasen er avsluttet, signerer bedømmelseskomitéen en innberetning på særskilt skjema. Innberetningen skal leveres til instituttet. Dersom disputasen ikke godkjennes skal innstillingen begrunnes. KvalitetssikringEvalueringsordning for ph.d.-programmetUiB har utviklet et [kvalitetssystem](https://www.uio.no/om/regelverk/studier/kvalitetssystem/systembeskrivelse.html) som skal bidra til at ph.d.-kandidatene ferdigstiller avhandlinger av høy faglig kvalitet, og at utdanningen gjennomføres så nær normert tid som mulig. Systemet skal også bidra til at ph.d.-avhandlingene fra Universitetet i Bergen følger god forskningspraksis og gjeldende regelverk.**Sammensetning av programstyret for ph.d.-programmet**Programstyret består av leder (prodekan), én representant fra hvert av instituttene (FU-leder ved instituttet) og to ph.d.-kandidater. Fakultetsadministrasjonen har sekretærfunksjon for programutvalget. **Evalueringsordning for ph.d.-programmet**Fakultetet har ansvar for de elementer i kvalitetssikringssystemet som er delegert til programnivå. Programstyret for ph.d.-programmet følger opp dette ansvaret i samarbeid med fakultetsledelsen. **Emneevaluering**Alle emner på ph.d.-nivå ved Det matematisk-naturvitenskapelige fakultet skal evalueres hvert tredje år. Enheten (fakultetet eller institutt) som har ansvar for gjennomføringen av det enkelte emne har ansvar for å gjennomføre evalueringen, og for å rapportere til Programstyret for ph.d.-programmet innen fastsatt frist. **Evaluering av rammene for opplæringsdelen og emneporteføljen** Programstyret for ph.d.-programmet vurderer årlig rammene for opplæringsdelen, omfanget av emneporteføljen og behovet for å endre rammene, opprette eller nedlegge emner. **Forskerutdanningsmelding**Forskerutdanningsutvalget ved instituttet utarbeider årlig en ph.d.-utdanningsmelding som viser nøkkeltall og gir statusoppdatering fra det foregående år. Eventuelle problemstillinger ved instituttet følges opp med dialogmøter mellom fakultetet og instituttet.Fakultetets ph.d.-utdanningsmelding utarbeides årlig av fakultetet basert på instituttenes meldinger, og utgjør et grunnlag for å vurdere om det skal innføres tiltak i ph.d.-programmet. **Fremdriftsrapportering**Den årlige fremdriftsrapporteringen fra den enkelte kandidat og hovedveileder gjennomgås av instituttene, som vedtar oppfølging og innføring av tiltak i det individuelle ph.d.-løp. Programstyret for ph.d.-programmet gjennomgår instituttenes samlerapporter og vurderer behovet for systematiske tiltak. **Midtveisevaluering**Midtveisevalueringen gir en oversikt over fremdriften i det individuelle ph.d.-løp, og skal avdekke eventuelle forsinkelser i forhold til planlagt fremdrift. Instituttet kandidaten er tilknyttet har ansvar for oppfølging av kandidater der det avdekkes bekymringsfull progresjon på midtveisevalueringen. **Kandidatundersøkelse**Alle ferdige ph.d.-kandidater får anledning til å vurdere ph.d.-programmet i forbindelse med doktorpromosjonen. Fakultetet analyserer resultatene av kandidatundersøkelsen med tanke på eventuelle tiltak. **Forsinkelses- og frafallsundersøkelse**Hvert tredje år gjennomføres en forsinkelses- og frafallsundersøkelse der det innhentes informasjon fra de som er forsinket eller skrevet ut av ph.d.-programmet. Fakultetet analyserer resultatene av undersøkelsen og utarbeider eventuelle tiltak i samarbeid med Programstyret for ph.d.-programmet. **Programevaluering** En ekstern komité, oppnevnt av fakultetet, vil hvert sjette år se på helheten i ph.d.-programmet: informasjon til potensielle søkere, opptak, tiltak underveis og kvaliteten på den fullførte forskningen. Evalueringen skal gi råd om forbedringspotensial, med tanke på gjennomstrømming og kvalitet.  |
|  |